**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL AB „KLAIPĖDOS VANDUO“ GERIAMOJO VANDENS TIEKIMO IR NUOTEKŲ TVARKYMO PASLAUGŲ IR PARDAVIMO KAINŲ NUSTATYMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55‑1049;2008, Nr. 113-4290, Nr. 137-5379; 2009, Nr. 77-3165;2010, Nr. 25-1177, Nr. 51‑2480,Nr. 84‑4406,Nr. 86-4525; 2011, Nr. 52-2504, Nr. 155-7354; 2012, Nr. 136-6958)6 straipsnio 30 punktu, 16 straipsnio 2 dalies 37 punktu ir 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymo (Žin., 2006, Nr. 82-3260) 11 straipsnio 3 punktu ir 22 straipsnio 5 ir 9 dalimis, Geriamojo vandens tiekimo ir nuotekų tvarkymo paslaugų kainų nustatymo metodika, patvirtinta Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92 (Žin., 2006, Nr. 143-5455; 2011, Nr. 89‑4303), Nuotekų valymo kainos už padidėjusią ir specifinę taršą skaičiavimo tvarkos aprašu, patvirtintu Valstybinės kainų ir energetikos kontrolės komisijos 2011 m. liepos 29 d. nutarimu Nr. O3-217 (Žin., 2011, Nr. 101‑4769), atsižvelgdama į Valstybinės kainų ir energetikos kontrolės komisijos 2013 m. balandžio 19 d. nutarimą Nr. O3-130 „Dėl akcinės bendrovės „Klaipėdos vanduo“ geriamojo vandens tiekimo ir nuotekų tvarkymo paslaugų kainų derinimo“ ir į akcinės bendrovės „Klaipėdos vanduo“ 2013 m. gegužės 2 d. raštą Nr. 2013/S.01-1320 ,,Dėl AB „Klaipėdos vanduo“ geriamojo vandens tiekimo ir nuotekų tvarkymo paslaugų kainų nustatymo“, Klaipėdos miesto savivaldybės taryba nusprendžia:

1. Patvirtinti akcinės bendrovės „Klaipėdos vanduo“ geriamojo vandens tiekimo ir nuotekų tvarkymo paslaugų ir pardavimo kainas (be pridėtinės vertės mokesčio):

1.1. geriamojo vandens tiekimo ir nuotekų tvarkymo vartotojams, kuriems vanduo apskaitomas bute, – 4,39 Lt/m3, iš to skaičiaus:

1.1.1. geriamojo vandens tiekimo – 2,18 Lt/m3;

1.1.2. nuotekų tvarkymo – 2,21 Lt/m3, iš to skaičiaus:

1.1.2.1. nuotekų surinkimo – 1,06 Lt/m3;

1.1.2.2. nuotekų valymo – 0,78 Lt/m3;

1.1.2.3. dumblo tvarkymo – 0,37 Lt/m3;

1.2. geriamojo vandens tiekimo ir nuotekų tvarkymo vartotojams, kuriems vanduo apskaitomas individualiame name – 4,00 Lt/m3, iš to skaičiaus:

1.2.1. geriamojo vandens tiekimo – 1,99 Lt/m3;

1.2.2. nuotekų tvarkymo – 2,01 Lt/m3, iš to skaičiaus:

1.2.2.1. nuotekų surinkimo – 0,96 Lt/m3;

1.2.2.2. nuotekų valymo – 0,71 Lt/m3;

1.2.2.3. dumblo tvarkymo – 0,34 Lt/m3;

1.3. geriamojo vandens tiekimo ir nuotekų tvarkymo abonentams – 4,22 Lt/m3, iš to skaičiaus:

1.3.1. geriamojo vandens tiekimo – 2,25 Lt/m3;

1.3.2. nuotekų tvarkymo – 1,97 Lt/m3, iš to skaičiaus:

1.3.2.1. nuotekų surinkimo – 0,94 Lt/m3;

1.3.2.2. nuotekų valymo – 0,70 Lt/m3;

1.3.2.3. dumblo tvarkymo – 0,33 Lt/m3;

1.4. geriamojo vandens tiekimo ir nuotekų tvarkymo abonentams, perkantiems geriamąjį vandenį patalpoms šildyti ir karštam vandeniui ruošti, ir vartotojų grupei, kuriai vanduo apskaitomas daugiabučio namo įvade, – 3,92 Lt/m3, iš to skaičiaus:

1.4.1. geriamojo vandens tiekimo – 1,95 Lt/m3;

1.4.2. nuotekų tvarkymo – 1,97 Lt/m3, iš to skaičiaus:

1.4.2.1. nuotekų surinkimo – 0,94 Lt/m3;

1.4.2.2. nuotekų valymo – 0,70 Lt/m3;

1.4.2.3. dumblo tvarkymo – 0,33 Lt/m3;

1.5. pardavimo kainą vartotojams, kuriems vanduo apskaitomas daugiabučio namo bute:

1.5.1. kai apskaitos prietaisas priklauso vandens tiekėjui, – 4,02 Lt butui per mėnesį;

1.5.2. kai apskaitos prietaisas nepriklauso vandens tiekėjui, – 2,88 Lt butui per mėnesį;

1.6. pardavimo kainą vartotojams, kuriems vanduo apskaitomas daugiabučio namo įvade, – 8,07 Lt namui per mėnesį;

1.7. pardavimo kainą vartotojams, kuriems vanduo apskaitomas individualaus namo įvade:

1.7.1. kai apskaitos prietaisas priklauso vandens tiekėjui, – 4,10 Lt apskaitos prietaisui per mėnesį;

1.7.2. kai apskaitos prietaisas nepriklauso vandens tiekėjui, – 3,12 Lt apskaitos prietaisui per mėnesį;

1.8. vidutinę pardavimo kainą abonentams – 11,57 Lt apskaitos prietaisui per mėnesį, ją diferencijuojant pagal įrengtų apskaitos prietaisų diametrus ir tipus:

* + 1. 15 mm – 5,18 Lt per mėnesį;
		2. 20 mm – 6,23 Lt per mėnesį;
		3. 25 mm – 8,05 Lt per mėnesį;
		4. 32 mm – 10,95 Lt per mėnesį;
		5. 40 mm – 14,00 Lt per mėnesį;
		6. 50 mm – 62,67 Lt per mėnesį;
		7. 80 mm – 110,14 Lt per mėnesį;
		8. 100 mm – 133,04 Lt per mėnesį;
		9. 125 mm – 237,98 Lt per mėnesį;
		10. 150 mm – 269,15 Lt per mėnesį;
		11. nuotekų skaitikliai – 370,35 Lt per mėnesį;

1.9. nuotekų surinkimo mobiliosiomis transporto priemonėmis kainą – 18,10 Lt/m3;

1.10. nuotekų valymo kainą abonentams už kiekvieną 100 mg/l virš bazinės taršos BDS7 koncentracijos – 0,08 Lt/m3;

1.11. nuotekų valymo kainą abonentams už kiekvieną 100 mg/l virš bazinės taršos skendinčių medžiagų koncentracijos – 0,06 Lt/m3;

1.12. nuotekų valymo kainą abonentams už kiekvieną 10 mg/l virš bazinės taršos azoto koncentracijos – 0,01 Lt/m3;

1.13. nuotekų valymo kainą abonentams už kiekvieną 1 mg/l virš bazinės taršos fosforo koncentracijos – 0,02 Lt/m3.

2. Pripažinti netekusiais galios nuo naujų kainų įsigaliojimo:

2.1. Klaipėdos miesto savivaldybės tarybos 2008 m. liepos 27 d. sprendimą Nr. T2-252 „Dėl akcinės bendrovės „Klaipėdos vanduo“ geriamojo vandens tiekimo ir nuotekų tvarkymo paslaugų bei pardavimo kainų nustatymo“;

2.2. Klaipėdos miesto savivaldybės tarybos 2010 m. rugsėjo 30 d. sprendimą Nr. T2‑278 „Dėl kainos už padidėjusią ir specifinę nuotekų taršą skaičiavimo ir taikymo tvarkos aprašo patvirtinimo“.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Skirmantas Adašiūnas, tel. 39 60 82

2013-05-07